**Referat fra styremøte i Midt-Norge Travforbund torsdag 11. juni kl 18.00, Leangen Travbane.**

**Tilstede: Edmund Morewood, Ketil Oksvold, Geir Trøan, Noralf Brækken, Rolf Inge Furuhaug, Carl Petter Brun, Laila Næve, Roger Rundhaug, Sverre Hosen**

**Forfall: Sven Tore Jacobsen**

**Agenda**

**Sak 1: Godkjenning av protokoll fra styremøte 21. april.**

Protokollen ble godkjent.

**Sak 2: Nye Leangen**

* Etter forrige styremøte 21.04.15 har det vært avholdt et fellesmøte m styrene i Leangentravets Eiendom AS og Leangen Travbane AS med orientering fra Ernst & Young vedr innvilget «skattefritak».
* Gjennomgang taushetsbelagt informasjon

Alle poster som var taushetsbelagt er nå åpnet. Disse kan gjøres tilgjengelig for lagene.

* Carl Petter henviste til et brev av 22.05.15 fra Advokatfirmaet Steenstrup og Stordrange på vegne av MNTF hvor det henvises til at avtalen vedr. salg har vært behandlet med Svenn Tore og Carl Petter til stede. Dette er ikke riktig. Saken har hverken vært på dagsorden eller behandlet i styremøte med de nevnte personer tilstede.

Edmund henviste til protokollene og bekreftet at det ikke har vært behandlet noe, som ikke er protokollert. Han vet ikke hvor Advokatfirmaet har fått disse opplysningene fra.

* Carl Petter Bruns og Sven Tore Jacobsens tillegg til sakslisten ble behandlet.

Pkt 1) Flertallet stiller seg bak brevet fra Advokatfirmaet Steenstrup & Stordrange. Der vises det til at region Nord ikke er part i DNTs organisasjon. Styrets flertall hevdet at regionene i Midt-Norge Travforbund har ingen formell status.

Sverre bes sjekke hva som i dag er gjeldende lov for forbundet, og hva sier DNTs vedtak etter opprettelsen av Midt-Norge Travforbund i 2010. Er ikke regionene i MNTF å regne som rettslige enheter?

Pkt 2) Her blir styret stilt spørsmål vedrørende riktigheten i Optiman-rapporten, overføring av mandat til DNT, som opprinnelig var gitt styret i MNTF og har man foretatt konsekvensanalyser av alle forhold.

Vedrørende overføring av mandat henviste Edmund til MNTFs styreprotokoll fra 20.01.15, sak 4.

Carl Petter henviste til protokollen fra generalforsamlingen i MNTF 15.03.15 sak 8, hvor han påpekte at det ble vedtatt at det er styret i MNTF som har det formelle ansvaret.

Forslag til vedtak: I og med at det er store usikkerheter knyttet til Optimanrapporten og det er knyttet store usikkerheter til føringer og vedtak i saken om salg av Leangen vedtar styret og avvente signering av en eventuell avtale før alle usikkerheter er nøye utredet. Styret gjør dette for så godt som mulig å ivareta sitt ansvar ved å gjennomføre en ugjenkallelig beslutning.

Forslaget falt med en stemme for og fem stemmer imot.

Pkt 3) Her etterlyser Carl Petter og Svenn Tore innsyn i alle dokumentene i Nye Leangen saken.

Forslag til vedtak: I tråd med loven, gjøres alle dokumenter, avtaler, intensjonsavtaler og andre dokumenter umiddelbart tilgjengelig for alle styremedlemmer.

Forslaget falt med en stemme for og fem stemmer imot.

**Sak 3: Aktivitetsplan 2015**

* Kursvirksomhet

Det er ønskelig med funksjonærkurs. Sverre sjekker opp m DNT sentralt og ser på mulighetene for to kurs, ett på Nossum og ett på Orkdal.

Finansiering, egenandel lagene, forbund og eventuelt spleise m Leangen.

* Sammenslåing av travlag

Sverre kontakter de aktuelle lag og prøver å gjennomføre sammenslåingen før 1. september.

Sunnmøre Travklubb og Tresfjord Travklubb

Sparbu Travlag og Steinkjer Travlag

Lag som har få medlemmer og lite eller ingen hesteeiere bør se på mulighetene for å slå seg sammen.

* Medlemsverving – Tiltaksplan

Saken tas opp senere. Det ble påpekt viktigheten av ajourhold på medlemsregisteret. Samtidig ble det diskutert den nye adresseordningen, som er i ferd med å innføres i Norge. Posten har en tendens til å returnere all post uten gateadresse. Det er ikke alle kommuner som har gjennomført ordningen ennå, noe som skaper mye unødvendig ekstraarbeid og frustrasjon, med post i retur.

* Mønstringsløp og prøveløp, innsendt sak til Landsråd
* Til Start – tiltak for å få i gang «eldre» ustartede hester

Mandag 22. juni kl 18.00 på Orkdal Tråvpark blir det Til Start for 3 åringer, samt ustartede eldre hester. Gjelder i utgangspunktet for Orkdalsregionen. Sverre sjekker om vi kan utvide til resten av forbundet også.

Dette er et viktig tiltak, som må forsøkes gjennomført, se sportsavdelingens konkurranse for totobanene.

* Møtekalender styremøter

Følgende datoer settes av til styremøter i høst, tirsdag 18. august, tirsdag 29. september, tirsdag 13. oktober og tirsdag 17. november.

* Midtsommertravet

Det er kjøpt billetter til Midtsommertravet. Forbundet disponerer 8 plasser på bord E 8 og E9 begge dager. Trond Rønningen har varslet sin deltakelse alle dager. Billettene dekker parkering, inngang, program, bord i restaurant og inngang til konserter og fest etter løpene lørdag.

**Sak 4: DNTs landsråd 12. juni**

Edmund Morewood og Ketil Oksvold deltar

Agendaen gjennomgått.

**Sak 5: Høstkonferansen MNTF, søndag 11. oktober**

Vi arrangerer en dags HK med fullt fokus på Trav 2020 og en gjennomgang av hvor og når kjøres lokalkjøringer 2016.

**Sak 6: Søknader om støtte**

* Reisetilskudd til ponnilandsleir fra Ponni Nord.

Det er tidligere ikke innvilget tilskudd til ponnilandsleir, men med bakgrunn i henvendelsen fra region Nord bevilger styret tilskudd i 2015.

Vedtak: Midt-Norge Travforbund dekker deltakeravgiften pr ponni/kusk som er påmeldt til ponnilandsleir pr 22.05.15. dette gjelder for både ponni Nord og ponni Sør.

* Tilskudd til instruksjon på ponnikurs, Ørland Travklubb

Forbundet har tidligere ikke dekket utgifter/honorar til instruktører til ponnikurs.

Forbundet har ved flere anledninger dekket reiser for instruktører og ponnikusker når disse har deltatt på kurs og samlinger på Starum.

Vedtak: Styret opprettholder tidligere praksis og dekker ikke honorar til instruktører.

**Sak 7: Disiplinærsaker**

Sverre har fått henvendelser fra de berørte parter i sakene vedrørende «Tillitsvalgtes opptreden» behandlet på styremøter i januar – sak 5 20.01.15 og februar – sak 2 - 04.02.15.

Edmund ba styret om å støtte hans innstilling på å avslutte sakene nå. De er ikke blitt oversendt til DNT.

Vedtak: Styret vedtok å avslutte sakene. De anmeldes ikke til DNT.

**Sak 8: Forbundssekretærens kvarter**

* Medlemsregister gjennomgang

Viktig med regelmessige gjennomganger, se sak 3.

* Purring medlemskontingent

Purringer utsendt fra DNT. Alle returnerte purringer er sendt til lagene med beskjed om å kontakte medlemmene.

* Ponnioversikt

Sverre tar møte m ponni Nord og ponni Sør for å sette opp en oversikt for ponni i MNTF

* Bjugn Travklubb 100 år – markeres 13.06.15

Rolf Inge møter på lokalkjøringen til Bjugn travlag for å overrekke gave fra MNTF i anledning 100 årsjubileet.

Sverre deltar på jubileumsfesten og overrekker gave fra DNT.

* Kjøreregninger styremedlemmer

Kjøreregninger for første halvår leveres Sverre. Videre leveres kvartals vise kjøreregninger

* Til Start

Regnskap for Til start må leveres før utbetaling av nye tilskudd finner sted. Det er ikke levert regnskap for Gauldal og for Møre. Fosen har fått ett tilskudd utbetalt for i år.

* Alle innvilgede banebidrag er nå utbetalt for 2015.
* De tre lagene som fikk DU tilskudd i år, har alle meldt anleggene klare for inspeksjon. Anleggskontaktene er varslet. Dette gjelder Hølonda og Orkdal med påselingsbokser, samt Surnadal med treningsløype.

**Sak 9: Eventuelt**

Ingen saker

**Møte avsluttet kl 21.30**

Trondheim 12.06.15

Sverre Hosen